 **Poskusi v kemiji**

**Število ur:** 35

**Razred:** 8. razred

**Učiteljica:** Simona Štrucl

Izbirni predmet Poskusi v kemiji se povezuje s splošnoizobraževalnim predmetom kemija v 8. in 9. razredu in naravoslovje v 7. razredu, ter predstavlja nadgradnjo le teh. Učencem omogoča, da utrdijo, dopolnijo in poglobijo znanja, spretnosti in veščine, ki so jih pridobili pri pouku kemije.

**CILJI:**

* učenci spoznajo osnovni kemijski pribor,
* seznanijo se s pravili pri praktičnem delu ,
* znajo izbrati prava zaščitna sredstva pri praktičnem delu,
* samostojno po navodilih izvajajo praktične vaje,
* razvijajo spretnosti in veščine za varno in učinkovito delo s snovmi,
* izvajajo eksperimente, opazujejo, zbirajo, beležijo, razvrščajo, analizirajo in predstavijo podatke, postavijo zaključke.

**PREDSTAVITEV**: Pri izbirnem predmetu Poskusi v kemiji bomo izvajali preproste poskuse oziroma eksperimente. Spoznali boste tudi kemike in njihove prispevke v kemiji ter se podali na strokovni ogled industrijskega ali raziskovalnega laboratorija.

**Področja preverjanja in ocenjevanja znanja obsegajo:**

* znanje, razumevanje in uporabo,
* eksperimentalne spretnosti in veščine,
* procesiranje podatkov,
* izdelke učencev.